2. ปัจจัยความเสี่ยง

1.  ความเสี่ยงจากการประกอบธุรกิจ

  2.1.1 ความเสี่ยงด้านรายได้จากการประมูล

บริษัทฯและบริษัทย่อยมีรายได้หลักจากการประมูลงานจากกลุ่มผู้ผลิตไฟฟ้าภาครัฐวิสาหกิจในประเทศ
ได้แก่ การไฟฟ้านครหลวง (กฟน.) การไฟฟ้าฝ่ายผลิตแห่งประเทศไทย (กฟผ.)
การไฟฟ้าส่วนภูมิภาค (กฟภ.) และ ในปี 2555 บริษัทฯและบริษัทย่อยมียอดขายรวมของ กฟภ.
กฟน. และ กฟผ เท่ากับ ร้อยละ 15, 10 และ 8 ของรายได้รวม ตามลำดับ
ดังนั้นรายได้จำนวนดังกล่าวขึ้นอยู่กับความสามารถในการชนะการประมูลโครงการ
ซึ่งมีความไม่แน่นอน และยังขึ้นอยู่กับภาวะเศรษฐกิจและงบประมาณของหน่วยงานนั้นเป็นสำคัญ ทั้งนี้
ณ วันที่ 31 ธันวาคม 2555 บริษัทฯมีโครงการที่จะส่งมอบให้กลุ่มลูกค้าดังกล่าวในปี 2556 รวม
444.21 ล้านบาท

นอกจากนี้ บริษัท เป็น 1 ใน 2 รายในประเทศที่สามารถ ผลิตหม้อแปลงไฟฟ้ากำลังขนาด 300
MVA แรงดันไฟฟ้า 230 kV ดังนั้นบริษัทฯคาดว่าจะมีรายได้อย่างสม่ำเสมอ

2.1.2 ความเสี่ยงจากการผันผวนของราคาวัตถุดิบหลัก

วัตถุดิบหลักที่สำคัญในการผลิตหม้อแปลงไฟฟ้า ได้แก่ ลวดทองแดงพันฉนวน เหล็กซิลิคอน
ตัวถังหม้อแปลงไฟฟ้า และน้ำมันหม้อแปลงไฟฟ้า โดยในปี 2555 คิดเป็นต้นทุนร้อยละ 29, 14,
12, และ 7 ของต้นทุนขายและบริการ ตามลำดับ
ทั้งนี้ราคาวัตถุดิบดังกล่าวจะผันแปรไปตามอุปสงค์และอุปทานในตลาดโลก โดยเฉพาะอย่างยิ่ง
ราคาทองแดงซึ่งมีความผันผวนของราคาในตลาดโลกอย่างมีนัยสำคัญ ตั้งแต่ปี 2549 และ ในปี
2555 ราคาทองแดงในตลาดโลกก็ยังมีความผันผวนอยู่
แต่อย่างไรก็ตามบริษัทฯและบริษัทย่อยได้ติดตามสถานการณ์ราคาทองแดงอย่างใกล้ชิด
พร้อมปรับกลยุทธ์ในการยืนราคาขายให้สอดคล้องกับต้นทุน
รวมถึงการบริหารจัดการการจัดซื้อวัตถุดิบอย่างมีประสิทธิภาพ
บริษัทฯและบริษัทย่อยยังคงใช้มาตราการเดิมต่อไปในปี 2556
รวมถึงการติดตามสถานการณ์ของราคาวัตถุดิบอย่างใกล้ชิด
และปรับเปลี่ยนกลยุทธ์ตามความเหมาะสม
ซึ่งบริษัทฯคาดว่าน่าจะทำให้ความเสี่ยงในเรื่องของราคาวัตถุดิบอยู่ในระดับที่ควบคุมได้

  2.1.3 ความเสี่ยงจากการยกเลิกสัญญาลิขสิทธิ์เทคโนโลยีในการผลิตหม้อแปลงไฟฟ้า

หม้อแปลงไฟฟ้าที่บริษัทฯผลิตได้รับการถ่ายทอดเทคโนโลยีการผลิตจาก Siemens Transformers
Austria GmbH & Co KG (VA TECH EBG Transformatoren GmbH & Co
ประเทศออสเตรีย และ บริษัท Fuji Electric Systems Co., Ltd ประเทศญี่ปุ่น
ซึ่งบริษัทฯได้ทำสัญญาซื้อลิขสิทธิ์เทคโนโลยีในการผลิตหม้อแปลงไฟฟ้าจากผู้ผลิตทั้ง 2 ราย ตั้งแต่ปี ปี
2537 และ 2539 ตามลำดับ สำหรับผู้ผลิตทั้ง 2
รายนั้นเป็นผู้ผลิตหม้อแปลงไฟฟ้าชั้นนำของโลกที่มีศักยภาพสูง
เป็นที่ยอมรับในอุตสาหกรรมการผลิตหม้อแปลงไฟฟ้ามาอย่างยาวนาน
ส่งผลให้ผลิตภัณฑ์ของบริษัทฯมีคุณภาพสูง
และได้รับความเชื่อถือในด้านคุณภาพของผลิตภัณฑ์เป็นอย่างมาก สัญญากับทาง บริษัท Fuji
Electric Systems Co., Ltd หมดอายุสัญญาเมื่อ กุมภาพันธ์ 2554 และ Siemens
Transformers Austria GmbH & Co KG จะหมดอายุสัญญาในเดือน พฤศจิกายน 2557
แต่อย่างไรก็ตาม วิศวกรของบริษัทฯ ร่วมทำการวิจัยและพัฒนาผลิตภัณฑ์กับ Licensors
ทั้งสองบริษัท จนวิศวกรของบริษัทฯสามารถพัฒนาต่อยอดผลิตภัณฑ์ด้วยตนเอง
จนกลายเป็นความสามารถและเทคโนโลยี่ ภายใต้เครื่องหมายการค้า “ถิรไทย”
ให้สามารถแข่งขันได้โดยไม่จำเป็นต้องพึ่งพิงเทคโนโลยี่จากทั้งสอง Licensors
และปัจจุบันสินค้าของบริษัทฯ ได้เป็นที่ยอมรับจากในประเทศและต่างประเทศทั้งในเรื่องคุณภาพ
และราคาที่เป็นธรรม ภายใต้ เทคโนโลยี่ที่ได้รับการถ่ายทอดมาจาก ทั้ง สอง Licensors
อีกทั้งบริษัทฯมีความภาคภูมิใจอย่างสูงที่ได้รับพิจารณาให้มีคุณสมบัติตรงตามเงื่อนไขที่จะเข้าประมูลงานเป็นทางการจากการไฟฟ้าฝ่ายผลิตแห่งประเทศไทย
และการไฟฟ้านครหลวง สำหรับหม้อแปลงขนาด 300 MVA 230 kV ทำให้บริษัทฯ มีความพร้อม
โดยเฉพาะอย่างยิ่งหม้อแปลงขนาดใหญ่ ในการขยายฐานตลาดทั้งในประเทศและต่างประเทศ
ภายใต้เครืองหมายการค้าของ “ถิรไทย” ทำให้บริษัทฯ ไม่จำเป็นต้องพึ่งพิง License จาก
Siemens Transformers Austria GmbH & Co KG ประเทศออสเตรีย และ บริษัท Fuji
Electric Systems Co Ltd จากประเทศญี่ปุ่น รวมถึง เจ้าของ License ทั้งสอง
เป็นพันธมิตรทางการค้าที่มีความสัมพันธ์เป็นอย่างดี ดังนั้นผลของการไม่ต่อสัญญา (ถ้าเกิดขึ้น)
จึงไม่เป็นความเสี่ยงจากการยกเลิกสัญญาลิขสิทธิ์ต่อไปในอนาคต

2.1.4 ความเสี่ยงจากการพึ่งพาลูกค้ารายใหญ่

ในปี 2555 สัดส่วนยอดขายของบริษัทฯ แบ่งเป็น เอกชน ร้อยละ 42 ส่งออก ร้อยละ 17 และ
ราชการ ร้อยละ 41 ซึ่งบริษัทฯ และบริษัทย่อยไม่มีสัดส่วนการขายให้แก่ลูกค้ารายใดรายหนึ่ง
หรือประเทศใดประเทศหนึ่ง เกินว่าร้อยละ 30 ของยอดขายรวม ในปี 2556
บริษัทฯและบริษัทย่อยยคงดำเนินนโยบายทางการตลาดเดิม
พร้อมทั้งปรับกลยุทธ์ตามสถานการณ์และความเหมาะสม

ความเสี่ยงด้านการเงิน

2.2.1 ความเสี่ยงจากอัตราแลกเปลี่ยน

บริษัทฯและบริษัทย่อยมีรายได้จากการขายและต้นทุนเป็นเงินตราต่างประเทศ (ต้นทุน ได้แก่
ต้นทุนขายและบริการ ค่าใช้จ่ายในการขายและบริหาร และดอกเบี้ย)
ซึ่งส่วนใหญ่เป็นเงินสกุลดอลล่าร์สหรัฐ (US Dollar) สกุลดอลล่าร์สิงคโปร์ (Singapore
Dollar) และเงินสกุลยูโร (EURO) และสกุลอื่น
ดังนั้นบริษัทฯและบริษัทย่อยมีความเสี่ยงจากอัตราแลกเปลี่ยนดังกล่าว

แต่อย่างไรก็ตามบริษัทฯได้กำหนดนโยบายการป้องกันความเสี่ยงจากอัตราแลกเปลี่ยนดังกล่าวโดยเงินสกุลดอลล่าร์สหรัฐที่เป็นเงินสกุลต่างประเทศหลัก
บริษัทฯได้ทำการเปิดบัญชีเงินฝากสกุลดอลล่าร์สหรัฐเพื่อทำ natural hedge
โดยบริษัทฯสามารถนำเงินรายได้ในสกุลดอลล่าร์สหรัฐมาชำระค่าวัตถุดิบซึ่งเป็นเงินสกุลเดียวกันได้
และในการประเมินราคาหม้อแปลงไฟฟ้า บริษัทฯได้เผื่อค่าอัตราแลกเปลี่ยนผันผวนไว้ระดับหนึ่งด้วย

แต่อย่างไรก็ดี เนื่องจากสกุลเงินต่างๆ ณ.ปัจจุบัน มีความผันผวน ตามภาวะเศรษฐกิจโลก
และบริษัทฯได้เล็งเห็นถึงความสำคัญในความเสี่ยงดังกล่าว
บริษัทฯได้ดำเนินการทำสัญญาซื้อขายเงินตราต่างประเทศล่วงหน้า (Forward Contract)
กับสถาบันการเงิน ตามสถานการณ์เศรษฐกิจในแต่ละช่วงเวลาเพื่อป้องกันความเสี่ยงควบคู่กันไป

2.2.2 ความเสี่ยงจากการไม่สามารถจ่ายเงินปันผลได้

บริษัทฯ มีนโยบายจ่ายเงินปันผลในอัตราร้อยละ 50 ของกำไรสุทธิ หลังหักเงินสำรองตามกฎหมาย
และ ภาษีเงินได้นิติบุคคล ณ 31 ธันวาคม 2555 และ 2554 บริษัทฯและบริษัทย่อย มีหนี้สินรวม
จำนวน 1,496.52 และ 874.83 ล้านบาท ส่วนของผู้ถือหุ้น จำนวน 1,025.72 0 และ
1,064.13 ล้านบาท ตามลำดับ ซึ่งทำให้ อัตราส่วนหนี้สินรวม ต่อ ส่วนของผู้ถือหุ้น ณ สิ้นปี 2555
และ 2554 อยู่ที่ เท่า 1.46 และ 0.82 เท่า ซึ่งบริษัทสามารถบริหารจัดการได้อย่างเหมาะสม
จึงไม่มีความเสียงในการจ่ายเงินปันผล